जब मैंने गांववालों से हमले की वजह पूछा तो बताया गया – “दरअसल शब्बीरपुर का सरपंच दलित है। गांव की आबादी में राजपूतों की संख्या ज्यादा है। कई उम्मीदवार खड़े होने की वजह से दलित सरपंच चुनाव जीत गया। इसको लेकर काफी रंजिश थी। वहीं दलित समाज ने रविदास मंदिर बना लिया था। उसी परिसर में वह अंबेडकर की मूर्ति लगाना चाहते थे। इससे राजपूत गुस्से में थे। दलितों को सबक सिखाना चाहते थे। इसी वजह से दलितों पर हमला हुआ। महाराणा प्रताप जयंती तो सिर्फ बहाना था।”